एमआरएफ पेस फाउंडेशन
एमआरएफ पेस फाउंडेशन दुनिया भर के तेज गेंदबाजों को प्रशिक्षित करने के लिए एक कोचिंग संस्था है। यह चेन्नई, भारत में स्थित हैं। इसकी स्थापना 1987 में, पूर्व ऑस्ट्रेलियाई तेज गेंदबाज डेनिस लिली की मदद से एमआरएफ लिमिटेड द्वारा की गई थी। इस कार्यक्रम के माध्यम से, इच्छुक युवा तेज गेंदबाजों को मद्रास क्रिश्चियन कॉलेज हायर सेकेंडरी स्कूल, चेटपट, चेन्नई में स्थित परिसर में प्रशिक्षित किया जाता है। तेज गेंदबाज जिन्होंने एमआरएफ पेस फाउंडेशन में प्रशिक्षण लिया है उनमें मुख्यतः विवेक राजदान, जवागल श्रीनाथ, इरफान पठान, मुनाफ पटेल, वेंकटेश प्रसाद, आर.पी. सिंह, जहीर खान और शांताकुमारन श्रीसंत ने अंतर्राष्ट्रीय क्रिकेट में भारतीय क्रिकेट टीम का प्रतिनिधित्व किया हैं। भारतीय खिलाड़ियों के अलावा, चमिंडा वास, हेनरी ओलोंगा, हीथ स्ट्रीक और ऑस्ट्रेलियाई तेज गेंदबाज ग्लेन मैकग्राथ, मिशेल जॉनसन और ब्रेट ली जैसे विदेशी खिलाड़ियों ने भी फाउंडेशन में प्रशिक्षण प्राप्त किया है। सचिन तेंदुलकर ने अपने स्कूल के दिनों में एमआरएफ पेस फाउंडेशन में एक तेज गेंदबाज बनने के लिए प्रशिक्षण लिया। ग्लेन मैकग्राथ को 2 सितंबर 2012 को डेनिस लिली की जगह फाउंडेशन का निदेशक नियुक्त किया गया। एमआरएफ पेस फाउंडेशन ने 2010 के इंडियन प्रीमियर लीग के दौरान एक ब्लींप को प्रायोजित किया था जिसे हर मैच में उड़ाया जाता था। हाल ही में खलील अहमद एमआरएफ पेस फाउंडेशन से 20 वें तेज गेंदबाज हैं, जिन्होनें अंतर्राष्ट्रीय क्रिकेट में भारतीय क्रिकेट टीम का प्रतिनिधित्व किया हैं।